
IGNALINOS RAJONO SAVIVALDYBĖS MERAS
POTVARKIS
DĖL IGNALINOS RAJONO SAVIVALDYBĖS JAUNŲJŲ TALENTŲ KONKURSO VERTINIMO DARBO GRUPĖS SUDARYMO IR  JOS VEIKLOS REGLAMENTO PATVIRTINIMO

2023 m. spalio 30 d. Nr. V1-313
Ignalina

[bookmark: n_0][bookmark: _Hlk144994938]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies  26 punktu, Ignalinos rajono savivaldybės jaunųjų talentų konkurso  nuostatų, patvirtintų Ignalinos rajono savivaldybės tarybos 2023 m. spalio 26  d. sprendimu Nr. T-204 „Dėl Ignalinos rajono savivaldybės jaunųjų talentų konkurso nuostatų patvirtinimo“, 8 punktu ir atsižvelgdamas į Ignalinos rajono savivaldybės administracijos direktoriaus 2023 m. spalio 26 d. raštą Nr. R2-1761 „Dėl narių delegavimo į Jaunųjų talentų vertinimo darbo grupę“, visuomeninės organizacijos „Gelbėkit vaikus“  2023 m. spalio 26 d. raštą Nr. 2 „Dėl atstovo delegavimo į Ignalinos rajono jaunųjų talentų vertinimo komisiją“,  Ignalinos rajono švietimo ir sporto paslaugų centro 2023 m. spalio 26 d.  raštą Nr. SD-1.8-109 „Dėl atstovo delegavimo į komisiją“:
1. S u d a r a u Ignalinos rajono savivaldybės jaunųjų talentų konkurso vertinimo darbo grupę (toliau – Grupė):
1.1. Vaidotas Židanavičius, Ignalinos rajono savivaldybės vicemeras, Grupės  pirmininkas;
1.2. Rasa Juodagalvienė, Ignalinos rajono savivaldybės administracijos Švietimo ir kultūros skyriaus vyriausioji specialistė;
1.3. Tatjana Leškevičienė, Ignalinos rajono švietimo ir sporto centro metodininkė;
1.4. Gražina Mackonienė, Ignalinos rajono savivaldybės administracijos Švietimo ir kultūros skyriaus vedėja; 
1.5. Danutė Ropienė, visuomeninės organizacijos „Gelbėkit vaikus“ Ignalinos struktūrinio padalinio narė-savanorė;
1.6. Laima Sidorenkienė, Ignalinos rajono savivaldybės administracijos Informatikos ir bendrųjų reikalų skyriaus vedėjo pavaduotoja;
1.7. Nijolė Šiaudinienė, Ignalinos rajono savivaldybės administracijos tarpinstitucinio bendradarbiavimo koordinatorė.
2. T v i r t i n u  Ignalinos rajono savivaldybės jaunųjų talentų konkurso vertinimo darbo grupės veiklos reglamentą (pridedama).
Šis potvarkis gali būti skundžiamas Ignalinos rajono savivaldybės  merui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Savivaldybės vicemeras, 
pavaduojantis savivaldybės merą			             Imantas Umbražiūnas



PATVIRTINTA
Ignalinos rajono savivaldybės mero
2023 m. spalio 30 d. potvarkiu Nr. V1-313

IGNALINOS RAJONO SAVIVALDYBĖS JAUNŲJŲ TALENTŲ KONKURSO VERTINIMO  DARBO GRUPĖS VEIKLOS REGLAMENTAS

I SKYRIUS
BENDROSIOS NUOSTATOS

1. Ignalinos rajono savivaldybės jaunųjų talentų konkurso vertinimo darbo grupės veiklos reglamentas  (toliau – Reglamentas) nustato Ignalinos rajono savivaldybės jaunųjų talentų konkurso vertinimo darbo grupės (toliau – Grupė) veiklos tikslą, funkcijas ir veiklos organizavimo tvarką.
[bookmark: n_1]2. Grupė savo veikloje vadovaujasi Ignalinos rajono savivaldybės tarybos 2023 m. spalio 26 d. sprendimu Nr. T-204 „Dėl Ignalinos rajono savivaldybės jaunųjų talentų konkurso nuostatų patvirtinimo“ (toliau – Nuostatai),  taip pat šiuo Reglamentu.

II SKYRIUS
GRUPĖS VEIKLOS TIKSLAS IR FUNKCIJOS

3. Grupės veiklos tikslas – išanalizuoti pateiktą informaciją apie kandidatūras, įvertinti  kandidatų veiklą pagal nustatytus atrankos kriterijus ir pateikti siūlymą merui dėl apdovanojamų kandidatų. 
4. Grupė vykdo šias funkcijas:
4.1. svarsto, analizuoja ir įvertina pateiktas konkurso dalyvių veiklos charakteristikas, pasiektų laimėjimų dokumentų kopijas ir jų priedus;
4.2. teikia savivaldybės merui Grupės protokolu įformintą  nugalėtojų sąrašą.

III SKYRIUS
GRUPĖS VEIKLOS ORGANIZAVIMAS

5. Grupė savo veikloje vadovaujasi kolegialumo, teisėtumo, nešališkumo principais.
6. Grupės veiklai vadovauja Grupės pirmininkas. Pirmo posėdžio metu išrenkamas Grupės sekretorius.
7. Pagrindinė Grupės veiklos forma yra posėdžiai, kuriems pirmininkauja Grupės pirmininkas.
8. Grupės posėdis laikomas teisėtu, jeigu jame dalyvauja ne mažiau kaip 2/3 Grupės narių. Sprendimai priimami balsuojant atvirai, paprasta balsų dauguma. Balsams pasiskirsčius po lygiai, lemia posėdžio pirmininko balsas. Grupės sprendimai įforminami protokolu, kurį pasirašo Grupės pirmininkas ir sekretorius. 
9. Grupė atrenka iki 20 talentingiausių  vaikų ir moksleivių.

IV SKYRIUS
BAIGIAMOSIOS NUOSTATOS
		 
10. Grupės veiklos dokumentai teisės aktų nustatyta tvarka tvarkomi ir saugomi Ignalinos rajono savivaldybės administracijoje. 
11. Grupės sudėtis ir Reglamento nuostatos keičiamos, pripažįstamos netekusiomis galios savivaldybės mero potvarkiu.

